Πρόταση οδηγίας του Ευρωπαϊκου Κοινοβουλίου και του Συμβουλίου για τη δέκατη έκτη τροποποίηση της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως ορισμένων επικίνδυνων ουσιών και παρασκευασμάτων (94/C 382/07) COM(94) 570 τελικό - 94/0287 (COD)

(Υποβλήθηκε από την Επιτροπή στις 15 Δεκεμβρίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας με τη διαδικασία του άρθρου 189Β της συνθήκης,

Εκτιμώντας:

ότι το άρθρο 7Α της συνθήκης καθιερώνει έναν χώρο χωρίς εσωτερικά σύνορα, στον οποίο εξασφαλίζεται η ελεύθερη κυκλοφορία αγαθών, προσώπων, υπηρεσιών και κεφαλαίων 7

ότι όλα τα κράτη μέλη, εκτός από την Ελλάδα, την Ιταλία και το Λουξεμβούργο, είναι συμβαλλόμενα μέρη της σύμβασης για την πρόληψη της θαλάσσιας ρύπανσης από χερσαίες πηγές (σύμβαση του Παρισιού του 1974) 7 ότι η επιτροπή του Παρισιού, εκτελεστικό όργανο της Σύμβασης του Παρισιού, θεωρεί ότι η ρύπανση που οφείλεται στο εξαχλωροαιθάνιο καθώς και στις ουσίες που ενδεχομένως σχηματίζονται ως αποτέλεσμα των εφαρμογών του, θα πρέπει να εξαλειφθεί σύμφωνα με το άρθρο 4 παράγραφος 1 στοιχείο α) της Σύμβασης του Παρισιού 7 ότι στη σύνοδο υπουργών των επιτροπών του Όσλο και του Παρισιού, που πραγματοποιήθηκε στις 22 Σεπτεμβρίου 1992, η Κοινότητα υποστήριξε την απόφαση 92/4 PARCOM για τη σταδιακή κατάργηση της χρήσης του εξαχλωροαιθανίου στη βιομηχανία δευτερογενούς παραγωγής αλουμινίου καθώς και στη βιομηχανία πρωτογενούς παραγωγής αλουμινίου με ολοκληρωμένα χυτήρια 7 ότι στη δέκατη πέμπτη σύνοδο των επιτροπών του Όσλο και του Παρισιού, που πραγματοποιήθηκε στις 14-19 Ιουνίου 1993, η Κοινότητα υποστήριξε, επιφυλασσόμενη, την απόφαση 93/1 PARCOM για τη σταδιακή εξάλειψη του εξαχλωροαιθανίου από τη βιομηχανία μη σιδηρούχων μετάλλων 7

ότι η επιτροπή του Παρισιού κατάρτισε προτάσεις αποφάσεων μετά από αίτημα, το οποίο διατύπωσαν όλοι οι υπουργοί οι αρμόδιοι για την προστασία του περιβάλλοντος της Βόρειας Θάλασσας και των ποταμών που εκβάλλουν σ' αυτήν καθώς και το αρμόδιο για την προστασία του περιβάλλοντος μέλος της Επιτροπής των Ευρωπαϊκών Κοινοτήτων, που έλαβαν μέρος στην τρίτη διεθνή διάσκεψη για την προστασία της Βόρειας Θάλασσας, η οποία πραγματοποιήθηκε στη Χάγη στις 7 και 8 Μαρτίου 1990 7

ότι οι περιορισμοί που τα κράτη μέλη ζητούν να επιβληθούν στη διάθεση εξαχλωροαιθανίου στην αγορά για χρήση στη βιομηχανία μη σιδηρούχων μετάλλων, επηρεάζουν άμεσα την ολοκλήρωση και λειτουργία της εσωτερικής αγοράς - ότι επιβάλλεται επομένως η προσέγγιση των νομοθεσιών των κρατών μελών στον εν λόγω τομέα και, κατά συνέπεια, η τροποποίηση του παραρτήματος Ι της οδηγίας 76/769/ΕΟΚ (1), όπως τροποποιήθηκε τελευταία με την οδηγία [94/. . ./ΕΚ] 7

ότι, όπως προκύπτει από το πεδίο και τις επιπτώσεις της προτεινόμενης δράσης, τα κοινοτικά μέτρα που προβλέπει η παρούσα οδηγία είναι όχι μόνον αναγκαία, αλλά και αναπόφευκτα για την επίτευξη των προαναφερόμενων στόχων, ότι οι εν λόγω στόχοι δεν μπορούν να υλοποιηθούν μεμονωμένα από κάθε κράτος μέλος και ότι, επιπλέον, η επίτευξή τους στο κοινοτικό επίπεδο προβλέπεται ήδη από την οδηγία 76/769/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα Ι της οδηγίας 76/769/ΕΟΚ τροποποιείται σύμφωνα με το παράρτημα της παρούσας οδηγίας.

Άρθρο 2

Τα κράτη μέλη θεσπίζουν και δημοσιεύουν πριν τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο . . .. Ενημερώνουν αμέσως την Επιτροπή σχετικά. Τα κράτη μέλη θέτουν σε εφαρμογή τις διατάξεις αυτές από τις . . .

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 262 της 27. 9. 1976, σ. 201.

ΠΑΡΑΡΤΗΜΑ

Το ακόλουθο σημείο προστίθεται στο παράρτημα Ι της οδηγίας 76/769/ΕΟΚ:

«>ΘΕΣΗ ΠΗΝΑΚΑ>

»